Държавен вестник, бр. 48, 2011 г., стр. 9

БРОЙ  48	
Д Ъ Р Ж А В Е Н  В Е С Т Н И К 	
СТР.  9  
2. издават устни разпореждания до воен­
нослужещите и гражданите;
3. използват физическа сила и помощни 
средства при противодействие или отказ да 
се изпълни законно разпореждане, ако дей­
ността им не може да бъде осъществена по 
друг начин;
4. носят и използват оръжие като крайна 
мярка при въоръжено нападение, заплаха с 
огнестрелно оръжие или неизбежна отбрана.
(2) Методическите указания, давани при 
осъществяването на ръководството и общия 
контрол по чл. 23, ал. 3, са задължителни за 
изпълнение от личния състав на военнопо­
лицейското формирование. 
Г л а в а  ч е т в ъ р т а
ВЗАИМОДЕЙСТВИЕ НА ВОЕННАТА ПО­
ЛИЦИЯ С ДЪРЖАВНИ ОРГАНИ И ОРГА­
НИЗАЦИИ, СЛУЖБИ ЗА СИГУРНОСТ И 
СЛУЖБИ ЗА ОБЩЕСТВЕН РЕД
Чл. 25. (1) Военната полиция осъществява 
дейността си самостоятелно или във вза­
имодействие с другите държавни органи и 
организации, служби за сигурност и служби 
за обществен ред.
(2) Организацията на взаимодействието 
между военната полиция и държавните органи, 
организации, служби за сигурност и служби 
за обществен ред в страната се определя със 
съвместна заповед на министъра на отбраната 
и съответния министър или ръководител.
(3) Организацията на взаимодействието 
между прокуратурата на Република България 
и военната полиция се определя с инструкция 
на министъра на отбраната и главния про­
курор, а организацията на взаимодействието 
между служба „Военна полиция“ и Държавна 
агенция „Национална сигурност“ се определя 
с инструкция на министъра на отбраната и 
председателя на агенцията.
(4) Взаимодействието на военната полиция 
с полицейските и военнополицейските струк­
тури на други държави, както и с междуна­
родни органи и организации се осъществява 
съобразно разпоредбите на международните 
договори, по които Република България е 
страна.
Чл. 26. (1) Взаимодействието на военната 
полиция с централните и териториалните 
структури на Министерството на вътреш­
ните работи се осъществява чрез съвместни 
действия, обмен на информация и оказване 
на експертна и техническа помощ.
(2) Условията, редът и организацията на 
взаимодействието по ал. 1 се определят с 
инструкция на министъра на отбраната и 
министъра на вътрешните работи, а общото 
ръководство и контролът на взаимодействи­
ето и координацията между служба „Военна 
полиция“ и Министерството на вътрешните 
работи се осъществяват от директора на 
служба „Военна полиция“ и главния секретар 
на Министерството на вътрешните работи.
Г л а в а  п е т а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 27. (1) Който без уважителни причини 
не се яви в служба „Военна полиция“, след 
като е бил редовно призован, се наказва с 
глоба в размер 50 лв.
(2) При повторно неявяване без уважителни 
причини глобата е 100 лв. 
Чл. 28. Който не изпълни писмено разпо­
реждане на орган на служба „Военна полиция“, 
направено в кръга на неговите правомощия, 
се наказва с глоба от 100 до 300 лв.
Чл. 29. Който противозаконно пречи на 
орган на служба „Военна полиция“ да изпъл­
нява правомощията си, се наказва с глоба от 
100 до 500 лв., ако не подлежи на по-тежко 
наказание.
Чл. 30. (1) Нарушенията по тази глава се 
установяват с актове, които се съставят от 
оправомощени от директора на служба „Во­
енна полиция“ длъжностни лица.
(2) Наказателните постановления се издават 
от директора на служба „Военна полиция“ или 
от оправомощени от него длъжностни лица. 
(3) Съставянето на актовете, издаването, 
обжалването и изпълнението на наказател­
ните постановления се извършват по реда на 
Закона за административните нарушения и 
наказания.
(4) Не подлежат на обжалване наказател­
ните постановления, с които е наложена глоба 
до 100 лв. включително.
(5) Събраните средства от наложените 
глоби се внасят в приход на бюджета на Ми­
нистерството на отбраната. 
ДОПЪЛНИТЕЛНИ РАЗПОРЕДБИ
§ 1. По смисъла на този закон: 
1. „Специални мерки за сигурност“ са 
съвкупност от дейности, мерки и изисквания, 
които се прилагат с цел осигуряване на реда 
и сигурността в и на Министерството на от­
браната, в структурите на пряко подчинение 
на министъра на отбраната и в Българска­
та армия при и във връзка с възлагане на 
обществени поръчки. Те не са мерките и 
изискванията за защита на класифицирана 
информация, представляваща държавна тай­
на. Специалните мерки се прилагат при или 
във връзка с посещения или изпълнение на 
дейности в обекти, съоръжения, помещения, 
имоти или структурни звена на Министер­
ството на отбраната, на структурите на пряко 
подчинение на министъра на отбраната и 
на Българската армия или при достъп до 
класифицирана информация, представля­
ваща служебна тайна. Необходимостта от 
прилагането, конкретният им вид и обем се